Document ID: 32004R1251

KOMISIJAS REGULA (EK) Nr. 1251/2004
(2004. gada 7. jūlijs),
par Regulas (EK) Nr. 2799/1999, kas nosaka sīki izstrādātus noteikumus Regulas (EK) Nr. 1255/1999 piemērošanai attiecībā uz subsīdijām dzīvnieku barībai paredzētam vājpienam un vājpiena pulverim un šāda vājpiena pulvera tirdzniecību, grozīšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu (1) tirgus kopēju organizāciju, un jo īpaši tās 15. pantu,
tā kā:
(1)
Komisijas Regulas (EK) Nr. 2799/1999 (2) 7. panta 1. punkts nosaka subsīdiju apjomu dzīvnieku barībai paredzētam vājpienam un vājpiena pulverim, ņemot vērā Regulas (EK) Nr. 1255/1999 11. panta 2. punktā noteiktos faktorus. Ņemot vērā vājpiena pulvera intervences cenas samazināšanos, atbalsta apjoms ar 2004. gada 1. jūliju jāsamazina.
(2)
Regula (EK) Nr. 2799/1999 ir attiecīgi jāgroza.
(3)
Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EK) Nr. 2799/1999 7. panta 1. punktu aizstāj ar:
“1. Subsīdijas nosaka šādā apmērā:
a)
EUR 3,97 par 100 kg vājpiena ar proteīnu saturu ne mazāku par 35,6 % vājpiena sausajā ekstraktā;
b)
EUR 3,51 par 100 kg vājpiena ar proteīnu saturu ne mazāku par 31,4 %, bet mazāku par 35,6 % vājpiena sausajā ekstraktā;
c)
EUR 49,22 par 100 kg vājpiena pulvera ar proteīnu saturu ne mazāku par 35,6 % vājpiena sausajā ekstraktā;
d)
EUR 43,41 par 100 kg vājpiena pulvera ar proteīnu saturu ne mazāku par 31,4 %, bet mazāku par 35,6 % vājpiena sausajā ekstraktā.”
2. pants
Šī regula stājas spēkā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. jūlijā

Labels: 17
5
6